[Luister] 'n Kweekplan vir sierboompies - Maroela Media
[Luister] 'n Kweekplan vir sierboompies
Ons almal ken daardie kleingoed wat klink asof hulle 'n onuitputlike vermoë het om in 'n temerige stem te kerm en wat hartseer raak oor elke verdwaalde hondjie langs die pad. Wel, dalk is vandag die dag dat jy ontdek jou kind is inderwaarheid 'n sierboom.
Susan Lombaard gesels verder met Hettie Brittz van Immergroen Ouerskap oor hul boomsoortprofiel vir kinders en oor wat hulle bedoel wanneer hulle van "sierboompies" praat.
Immergroen Ouerskap bied 'n groot verskeidenheid kursusse aan wat jou kan help om nie net jou kinders nie, maar ook jou man en selfs jou vriende en kollegas beter te verstaan. Temas soos gesag, dissipline en jou kind se ontwikkeling word in hierdie kursusse bespreek. Besoek gerus Immergroenouerskap.co.za om meer uit te vind oor 'n kursus wat naby jou aangebied word.